CELEX: C2007/082/08
Language: el
Date: 2007-04-14 00:00:00
Title: Υπόθεση C-270/05: Απόφαση του Δικαστηρίου (πρώτο τμήμα) της 15ης Φεβρουαρίου 2007 (αίτηση του Αρείου Πάγου για την έκδοση προδικαστικής αποφάσεως) — Αθηναϊκή Χαρτοποιία ΑΕ κατά Λ. Παναγιωτίδη κ.λπ. (Ομαδικές απολύσεις — Οδηγία 98/59/ΕΚ του Συμβουλίου — Άρθρο 1, παράγραφος 1, στοιχείο α' — Διακοπή της δραστηριότητας επιχείρησης οφειλόμενη στη βούληση του εργοδότη — Έννοια της επιχείρησης )

14.4.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 82/5
            
         Απόφαση του Δικαστηρίου (πρώτο τμήμα) της 15ης Φεβρουαρίου 2007 (αίτηση του Αρείου Πάγου για την έκδοση προδικαστικής αποφάσεως) — Αθηναϊκή Χαρτοποιία ΑΕ κατά Λ. Παναγιωτίδη κ.λπ.
   (Υπόθεση C-270/05) (1)
   
   (Ομαδικές απολύσεις - Οδηγία 98/59/ΕΚ του Συμβουλίου - Άρθρο 1, παράγραφος 1, στοιχείο α' - Διακοπή της δραστηριότητας επιχείρησης οφειλόμενη στη βούληση του εργοδότη - Έννοια της «επιχείρησης»)
   (2007/C 82/08)
   Γλώσσα διαδικασίας: η ελληνική
   Αιτούν δικαστήριο
   Άρειος Πάγος
   Διάδικοι στην υπόθεση της κύριας δίκης
   Αθηναϊκή Χαρτοποιία ΑΕ
   κατά
   Λ. Παναγιωτίδη κ.λπ.
   
      Παρεμβαίνουσα: Γενική Συνομοσπονδία Εργατών Ελλάδος (ΓΣΕΕ)
   Αντικείμενο της υποθέσεως
   Αίτηση εκδόσεως προδικαστικής αποφάσεως — Άρειος Πάγος — Ερμηνεία του άρθρου 1, παράγραφος 2, στοιχείο δ', της οδηγίας 75/129/ΕΟΚ του Συμβουλίου της 17ης Φεβρουαρίου 1975 (ΕΕ ειδ. έκδ. 05/002, σ. 44), του άρθρου 2, παράγραφος 4, της οδηγίας 92/56/ΕΟΚ του Συμβουλίου της 24ης Ιουνίου 1992 (ΕΕ L 245, σ. 3), και του άρθρου 4, παράγραφος 4, της οδηγίας 98/59/ΕΚ του Συμβουλίου της 20ής Ιουλίου 1998 (ΕΕ L 225, σ. 16) για προσέγγιση των νομοθεσιών των κρατών μελών που αφορούν τις ομαδικές απολύσεις — Υποχρέωση του εργοδότη να ενημερώνει και να συμβουλεύεται τους εκπροσώπους των εργαζομένων — Περιεχόμενο των κατά παρέκκλιση προϋποθέσεων απολύσεως σε περίπτωση παύσεως των δραστηριοτήτων κατόπιν δικαστικής αποφάσεως
   Διατακτικό της αποφάσεως
   Η οδηγία 98/59/ΕΚ του Συμβουλίου, της 20ής Ιουλίου 1998, για προσέγγιση των νομοθεσιών των κρατών μελών που αφορούν τις ομαδικές απολύσεις, και ιδίως το άρθρο της 1, παράγραφος 1, στοιχείο α', πρέπει να ερμηνευθεί υπό την έννοια ότι μια μονάδα παραγωγής, όπως η επίδικη στην κύρια δίκη, εμπίπτει στην έννοια «επιχείρηση »για την εφαρμογή της οδηγίας αυτής.
   
      (1)  ΕΕ C 217 της 3.9.2005.